**Előterjesztés Madocsa Község Önkormányzata Képviselő-testülete Pénzügyi Bizottságának 2020. július 8-i ülésének 4. napirendi pontjához**

**Előterjesztés Madocsa Község Önkormányzata Képviselő-testületének 2020. július 8-i testületi ülésének 4. napirendi pontjához**

**Tárgy:** Javaslat Madocsa Község Önkormányzata tulajdonában lévő helyiségek bérleti díjainak 2020. szeptember 1. napjától történő megállapítására

**Előterjesztő:** Törjék Gábor Ferenc önkormányzati képviselő

**Melléklet:** 1. melléklet: a Faluház bérleti szerződése

 2. melléklet: a Sportcsarnok bérleti szerződése

 3. melléklet: a Művelődési Ház bérleti szerződése

**Tisztelt Pénzügyi Bizottság!**

**Tisztelt Képviselő-testület!**

A lakások és helyiségek bérletére, valamint elidegenítésükre vonatkozó 1993. évi LXXVIII. törvény 36. § (2) bekezdés szerint az önkormányzat tulajdonában lévő helyiség (a továbbiakban: önkormányzati helyiség) bérbeadásának és a bérbeadó hozzájárulásának a feltételeit – az önkormányzati lakásokra vonatkozó szabályok megfelelő alkalmazásával – önkormányzati rendelet határozza meg; a helyiségbér mértékét az önkormányzati rendelet nem szabályozhatja.

Madocsa Községi Önkormányzat tulajdonában lévő lakások és helyiségek bérletének feltételeit a 2/1994.(IV.1.) számú rendelet szabályozza. E rendelet III. fejezete tartalmazza a nem lakás céljára szolgáló helyiségekre vonatkozó szabályokat, az alábbiak szerint:

„10. §.

1. Az önkormányzat tulajdonában lévő helyiségekre határozott idejű, vagy valamely feltétel bekövetkezéséig szóló bérleti szerződés köthető.
2. A helyiségek bérleti díját a mindenkori gazdasági viszonyok és infláció figyelembe vételével egyedileg kell meghatározni. Több ajánlattevő esetén a bérlő személyét licitálás alapján dönti el a bérbe adó.

11. §.

1. A bérleti szerződésben meg kell határozni a helyiség átadásával, karbantartásával, felújításával, a szerződés megszűnésekor a helyiség visszaadásával kapcsolatos jogokat és kötelezettségeket, a bérleti díjat, felmondás esetköreit (1993.évi LXXVIII. tv. 43.§.).
2. A helyiség bérleti jogát a bérlő nem ruházhatja át, illetve nem cserélheti el.
3. Az intézmények használatában lévő helyiségre vonatkozó bérleti szerződéseket előzetesen a polgármester hagyja jóvá.”

A nem lakás céljára szolgáló helyiségek bérleti díját a Képviselő-testület 2017 novemberében emelte meg 2018. január 1. napjától kezdődően.

Az önkormányzat tulajdonában lévő helyiségek bérleti díjainak jelenlegi felülvizsgálatát az alábbiak indokolják:

A Faluház bérlése során a hűtő bérleti díjánál nem egyértelmű, hogy milyen időintervallumra vonatkozik a díj. Továbbá az sem egyértelmű, hogy a hűtő bérlése a pl. a 3 napos bérleti díjba beleszámít-e.  Ha nincs benne a 3 napos bérleti díjban, de a teljes bérlés idejére, tehát 3 nap esetén is összesen csak 6000 Ft lenne a hűtő bérlése, akkor a napi díjazás bevezetése lenne indokolt. Ha naponta értendő a 6000 Ft, akkor pedig 8000 Ft-ra történő emelése indokolt. A hűtőgép karbantartására fokozott figyelmet kell majd fordítanunk, amelynek anyagi vonzata van. Ha a 3 napos bérleti díjban már benne van a hűtő használata, akkor az egyéb célú használatra 8000/nap díj megállapítása indokolt.

A pince használata jelenleg nincs meghatározva. A pince bérlésére napi 2000 Ft összeg meghatározása lenne indokolt. A pincében nincs olyan értéktárgy, amely károsodhat, elkophat, de ha jelképes összeget kell érte fizetni, akkor a használók jobban odafigyelnek a rendeltetésszerű használatra.

A Faluház esetében is indokolt a foglalási díj (kaució) bevezetése, azonban csak az 1 napos vagy annál hosszabb eseményekre. Az Ifjúsági ház bérléséhez hasonlóan a bérleti szerződés megkötésekor a bérlőnek vállalnia kell, hogy az 10 napnál rövidebb időn belül történő visszamondás a kaució elvesztésére kötelezi. Ebből adódóan új bérleti szerződést elfogadása indokolt, valamint elérhetővé kellene tenni a szerződésmintát az új honlapon.

**Faluház**

|  |  |  |
| --- | --- | --- |
| Családi rendezvények |           Díj | Új díj |
| Lakodalom céljára egész épület 3 napra | 26.200 Ft | 35.000 |
| Lakodalom céljára nagyterem 3 napra | 22.000 Ft | 30.000 |
| Egyéb rendezvény nagyterem 1 napra | 11.000 Ft | 15.000 |
| Egyéb rendezvény kisterem 1 napra | 6.000 Ft | 8.000 |
| Bemutató, hivatalos rendezvények |   |   |
| Nagyterem 1 órára | 3.000 Ft | 3.500 |
| Kisterem 1 órára | 2.500 Ft | 3.000 |
| Hűtő bérlése | 6.000 Ft | 8000/ nap |

**Művelődési Ház**

|  |  |  |
| --- | --- | --- |
| **Árusítás, bemutató,****hivatalos rendezvény** | **Jelenlegi díj** | **Új díj** |
| Mozi előtér 1 órára | 2.500 Ft |  |
| Kisterem 1 órára | 2.000 Ft |  |

**Sportcsarnok**

|  |  |  |
| --- | --- | --- |
|  | **Jelenlegi díj Ft/óra** | **Új díj Ft/óra** |
| Több csapatos, több órás rendezvény - kivéve vidéki  illetékességű egyesület | 6.500 Ft8.000 Ft |  |
| Kiscsoportos bérlés **04.16-10.15.** **-** kivéve vidéki  illetékességű egyesület **10.16-04.15.** - kivéve vidéki  illetékességű egyesület | 3.300 Ft4.000 Ft4.900 Ft6.000 Ft |  |
| Madocsai lakosú nappali tagozatos tanulók bérlése | 2.500 Ft | 2.500 Ft |

Kérem a Tisztelt Képviselő-testületet az előterjesztés megvitatására és a határozati javaslat elfogadására.

Madocsa, 2020. július 8.

 Baksa Ferenc

 polgármester

1. **Határozati javaslat**

**Madocsa Község Önkormányzata Képviselő-testületének**

**.../2020. (VII.8.) határozata**

**az önkormányzat tulajdonában lévő Faluház bérleti díjainak megállapításáról**

Madocsa Község Önkormányzatának Képviselő-testülete a Faluház bérleti díjait 2021. január 1. napjától az alábbiak szerint állapítja meg:

**Faluház**

|  |  |  |
| --- | --- | --- |
| Családi rendezvények |           Díj | Új díj |
| Lakodalom céljára egész épület 3 napra | 26.200 Ft | 35.000 |
| Lakodalom céljára nagyterem 3 napra | 22.000 Ft | 30.000 |
| Egyéb rendezvény nagyterem 1 napra | 11.000 Ft | 15.000 |
| Egyéb rendezvény kisterem 1 napra | 6.000 Ft | 8.000 |
| Bemutató, hivatalos rendezvények |   |   |
| Nagyterem 1 órára | 3.000 Ft | 3.500 |
| Kisterem 1 órára | 2.500 Ft | 3.000 |
| Hűtő bérlése | 6.000 Ft | 8000/ nap |

1. **Határozati javaslat**

**Madocsa Község Önkormányzata Képviselő-testületének**

**.../2020. (VII.8.) határozata**

**az önkormányzat tulajdonában lévő Faluház bérleti szerződésének elfogadásáról**

Madocsa Község Önkormányzatának Képviselő-testülete a Faluház bérleti szerződését az előterjesztés 1. számú melléklete szerinti tartalommal elfogadja.

**Határidő:** 2020. szeptember 1.

**Felelős:** Baksa Ferenc polgármester

1. **Határozati javaslat**

**Madocsa Község Önkormányzata Képviselő-testületének**

**.../2020. (VII.8.) határozata**

**az önkormányzat tulajdonában lévő Sportcsarnok bérleti díjainak módosításáról**

Madocsa Község Önkormányzatának Képviselő-testülete a Sportcsarnok 116/2017. (XI.22.) határozatával elfogadott bérleti díjait nem módosítja.

**Határidő:** azonnal

**Felelős:** Baksa Ferenc polgármester

1. **Határozati javaslat**

**Madocsa Község Önkormányzata Képviselő-testületének**

**.../2020. (VII.8.) határozata**

**az önkormányzat tulajdonában lévő Művelődési Ház bérleti szerződésének elfogadásáról**

Madocsa Község Önkormányzatának Képviselő-testülete a Művelődési Ház bérleti szerződését megtárgyalta és azt az előterjesztés 3. számú mellélete szerinti tartalommal elfogadta.

**Határidő:** azonnal

**Felelős:** Baksa Ferenc polgármester

1. **Határozati javaslat**

**Madocsa Község Önkormányzata Képviselő-testületének**

**82/2020. (VII.8.) határozata**

**az önkormányzat tulajdonában lévő Művelődési Ház bérleti díjainak módosításáról**

Madocsa Község Önkormányzatának Képviselő-testülete a Művelődési Ház 116/2017. (XI.22.) határozattal elfogadott bérleti díjait nem módosítja.

**Határidő:** azonnal

**Felelős:** Baksa Ferenc polgármester